open-index/open-wikipedia-markdown huggingface dataset:
การแจกแจงแบร์นุลลี

**การแจกแจงแบร์นุลลี** (Bernoulli distribution) เป็นการแจกแจงของตัวแปรสุ่มที่มีผลลัพธ์ที่เป็นไปได้ 2 ทาง คือ ความสำเร็จและความไม่สำเร็จ มีกับไม่มี เป็นสมาชิกกับไม่เป็นสมาชิก ชายกับหญิง เป็นต้น ซึ่งตัวแปรสุ่ม X แทนผลลัพธ์จากการทดลอง 2 ทางนี้ โดยกำหนดให้ X = 1 แสดงว่าผลการทดลองมีความสำเร็จ และ X = 0 แสดงว่าผลการทดลองมีความไม่สำเร็จ และ p คือ ความน่าจะเป็นที่จะประสบความสำเร็จหรือความเป็นไปได้ที่จะได้สิ่งที่สนใจ โดยมีฟังก์ชันการแจกแจงความน่าจะเป็นดังนี้

:f(X) = p^x (1-p)^{1-x}

เมื่อ p คือความน่าจะเป็นที่จะเกิดความสำเร็จ และ 1-p = q คือความน่าจะเป็นที่จะเกิดความไม่สำเร็จ โดยการทดลองแบบแบร์นุลลีจะทำการทดลองเพียง 1 ครั้งเท่านั้น และมีค่าคาดหวังและค่าความแปรปรวนดังนี้

:E(X) = p
:V(X) = p(1-p)

หมวดหมู่:การแจกแจงความน่าจะเป็น
ชิโฮะ โยชิมูระ

**ชิโฮะ โยชิมูระ** (; ; 13 ธันวาคม ค.ศ. 1989 – ) เป็นนักกีฬาวอลเลย์บอลหญิงชาวญี่ปุ่น เธอมีชื่อเล่นคือ **ชิโฮะ** ซึ่งเล่นให้แก่ทีมอาเงโอะเมดิกส์ ในการแข่งขันวี.พรีเมียร์ลีก

เนื่องด้วยหน้าตาที่สวยใสของชิโฮะ เธอจึงเป็นที่รู้จักและได้รับความสนใจจากผู้คนจำนวนมาก

## ประวัติ
ชิโฮะ โยชิมูระ เกิดที่อิเซฮาระ จังหวัดคานางาวะ เธอเริ่มเล่นวอลเลย์บอลตั้งแต่เป็นนักเรียนระดับชั้นประถมศึกษาปีที่ 3 และเมื่อเธอเข้าศึกษาต่อที่โรงเรียนมัธยมปลายคาวาซากิ ทาจิบานะ ใน ค.ศ. 2007 เธอสามารถสร้างผลงาน ด้วยการพาทีมดังกล่าว ติดอันดับหนึ่งใน 4 ทีมยอดเยี่ยม ในการแข่งขันกีฬาวอลเลย์บอลมัธยมปลายแห่งประเทศญี่ปุ่น

ในปี ค.ศ. 2008 เธอได้เข้าร่วมทีมมหาวิทยาลัยโทไกพร้อมกับอาการิ โอมิ, คานาเมะ ยามางูจิ โดยทำหน้าที่ตำแหน่งตัวตบหัวเสา ในการแข่งขันลีกดิวิชัน 2 และในเดือนธันวาคมของปีเดียวกันนี้ ทีมของเธอได้อันดับสองในการแข่งขันวอลเลย์บอลชิงแชมป์มหาวิทยาลัยแห่งประเทศญี่ปุ่น ที่ซึ่งเธอเป็นผู้อยู่เบื้องหลังในการผลักดันทีมให้ประสบผลสำเร็จ

เดือนกรกฎาคม ค.ศ. 2011 เธอได้รับเลือกให้เป็นตัวแทนทีมชาติญี่ปุ่นในการแข่งขันวอลเลย์บอลในกีฬามหาวิทยาลัยโลกครั้งที่ 26 และในเดือนธันวาคมของปีเดียวกันนี้ เธอได้เข้าแข่งขันรายการวอลเลย์บอลชิงแชมป์มหาวิทยาลัยแห่งประเทศญี่ปุ่นอีกครั้ง โดยเธอได้รับรางวัลทำคะแนนยอดเยี่ยม

เดือนธันวาคม ค.ศ. 2011 เธอได้เข้าร่วมทีมอาเงโอะเมดิกส์ในการแข่งขันวี.ชาลเลนจ์ลีก

ในการแข่งขันวี.ชาลเลนจ์ลีก ฤดูกาล 2012/13 ทีมของเธอได้ประสบความสำเร็จโดยการครองแชมป์ได้เป็นสมัยที่ 2 รวมถึงเธอยังได้รับรางวัลนักวอลเลย์บอลหน้าใหม่ยอดเยี่ยม

## ผลงานที่ผ่านมา
* ประวัติการร่วมทีม
: โรงเรียนประถมเทศบาลทาเกโซโนะ → โรงเรียนมัธยมต้นเทศบาลอิเซฮาระ → โรงเรียนมัธยมปลายคาวาซากิ ทาจิบานะ → มหาวิทยาลัยโทไก (ค.ศ. 2008–2012) → อาเงโอะเมดิกส์ (ค.ศ. 2012– )
* ตัวแทนทีมชาติในการแข่งขันกีฬามหาวิทยาลัยโลก - ค.ศ. 2011, 2013
* รางวัลที่ได้รับ
** ค.ศ. 2013 - รางวัลนักวอลเลย์บอลหน้าใหม่ยอดเยี่ยม วี.ชาลเลนจ์ลีก ฤดูกาล 2012/13

## อ้างอิง

## บรรณานุกรม
* **[[เก็กกังวอลเลย์บอล]]**. ฉบับเดือนเมษายน ค.ศ. 2011. หน้า 75

## แหล่งข้อมูลอื่น
* Vリーグ 公式プロフィール 
* 東海大学女子バレーボール部公式サイト 

หมวดหมู่:นักวอลเลย์บอลหญิงชาวญี่ปุ่น
หมวดหมู่:ผู้เล่นสโมสรวอลเลย์บอลอาเงโอะเมดิกส์
หมวดหมู่:บุคคลจากจังหวัดคานางาวะ
หมวดหมู่:นักวอลเลย์บอลหญิงทีมชาติญี่ปุ่นชุดกีฬามหาวิทยาลัยโลก
การแจกแจงทวินามเชิงลบ

ถ้าตัวแปรเชิงสุ่ม X แทนจำนวนครั้งที่ต้องการทำการทดลองแบบแบร์นูลีซ้ำ ๆ กัน โดยแต่ละครั้งเป็นอิสระกันจนกว่าจะได้จำนวนครั้งของความสำเร็จ โดยมีหลักการพิจารณาคือ
# X เป็นจำนวนครั้งทั้งหมดที่ทดลอง
# การทดลองแต่ละครั้งเป็นอิสระกัน
# ผลการทดลองเกิดขึ้นได้ 2 อย่าง แต่ละครั้งได้ผลอย่างใดอย่างหนึ่ง
# การทดลองทำต่อเนื่องจนกว่าจะได้เหตุการณ์ที่ต้องการจำนวน k ครั้ง โดย k มีการระบุล่วงหน้า
# ความน่าจะเป็นที่จะได้เหตุการณ์ที่ต้องการ (ความสำเร็จ) คือ p และมีค่าคงที่

ซึ่งมีฟังก์ชันการแจกแจงความน่าจะเป็นดังนี้
:f(x) = p^k (1-p)^{x-k} ; x = k,k+1,k+2,...

และมีค่าคาดหมายและค่าความแปรปรวนดังนี้

:E(x) = \frac{k}{p}
:V(x) = \frac{k(1-p)}{p^2}

หมวดหมู่:แฟคทอเรียลและหัวข้อเรื่องทวินาม
หมวดหมู่:การแจกแจงความน่าจะเป็น
การแจกแจงเรขาคณิต

**การแจกแจงเรขาคณิต** (geometric distribution) เป็นการแจกแจงความน่าจะเป็นรูปแบบหนึ่ง ถ้าให้ X เป็นตัวแปรสุ่มแทนจำนวนครั้งที่ต้องการทำการทดลองแบบแบร์นุลลีซ้ำ ๆ กัน โดยที่แต่ละครั้งเป็นอิสระกัน *จนกว่าจะได้ความสำเร็จเป็นครั้งแรก* โดย p คือความน่าจะเป็นที่ได้รับความสำเร็จ X จะมีการแจกแจงแบบเรขาคณิต โดยมีฟังก์ชันการแจกแจงความน่าจะเป็นดังนี้
:f(x) = p(1-p)^{x-1} ; x = 1,2,...
และมีค่าคาดหมายและความแปรปรวนดังนี้
:E(X) = \frac{1}{p}
:V(X) = \frac{1-p}{p^2}
การแจกแจงแบบเรขาคณิต เป็นการแจกแจงแบบพิเศษของการแจกแจงทวินามเชิงลบที่ k = 1

หมวดหมู่:การแจกแจงความน่าจะเป็น
ศูนย์กีฬาโอลิมปิกหนานจิง

**ศูนย์กีฬาโอลิมปิกหนานจิง** () เป็นศูนย์กีฬาที่ตั้งอยู่ในเมืองหนานจิง มณฑลเจียงซู ประเทศจีน เริ่มก่อสร้างในปี ค.ศ. 2002 แล้วเสร็จในปี ค.ศ. 2005 

ในปี ค.ศ. 2014 สนามกีฬาในศูนย์แห่งนี้เป็นสนามกีฬาหลักของกีฬาโอลิมปิกเยาวชนฤดูร้อน 2014 ที่ประเทศจีนเป็นเจ้าภาพ

## อ้างอิง

หมวดหมู่:สนามกีฬาในหนานจิง
หมวดหมู่:อุทยานโอลิมปิก
ให้ตายสิพับผ่า

**"ให้ตายสิพับผ่า"** เป็นซิงเกิลเปิดตัวสตูดิโออัลบั้มแรก *[[อภิวัชร์ เอื้อถาวรสุข#สตูดิโออัลบั้มแรก: Sci-Fi (2557)|แสตมป์ ไซไฟ]]* ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย สังกัดค่ายเลิฟอีสในเครือของบีอีซี-เทโร มิวสิค 

มิวสิกวีดีโอเพลงนี้เผยแพร่ในวันที่ 21 เมษายน พ.ศ. 2557 มีเนื้อหาเกี่ยวกับ สื่อถึงความไม่พอดีของชีวิต คือเวลาเรารักใครสักคน คนนั้นก็ดันไม่สนใจเรา แต่ขณะเดียวกันคนที่สนใจเรา เราก็ดันไม่ชอบเขา และอีกมุมมองหนึ่งของชีวิตความย้อนแย้ง คือ เวลาจะทำอะไรก็แล้วแต่กลับไม่มี แต่พอไม่ทำอะไรแล้วกลับมี

## การตอบรับ
เพลง ให้ตายสิพับผ่า ได้อันดับ 5 จากการจัดอันดับของเว็บไซต์ Intensive Watch หมวดเพลงไทยสากล ในสัปดาห์ที่ 31 ของปี พ.ศ. 2557 ในวันที่ 27 กรกฎาคม - 2 สิงหาคม และติดอันดับที่ 1 จากการจัดอันดับของ 95.5 FM Virgin Hitz หมวดเพลงไทยสากล โดยวัดจากการออกอากาศของคลื่นวิทยุในกรุงเทพมหานครและปริมณฑล
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของอภิวัชร์ เอื้อถาวรสุข
หมวดหมู่:เพลงที่ประพันธ์คำร้องโดยอภิวัชร์ เอื้อถาวรสุข
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดเลิฟอีส
หมวดหมู่:ซิงเกิลในสังกัดบีอีซี-เทโรมิวสิค
โอเอซิส 21

thumb|หลังคากระจกของห้างโอเอซิส 21
thumb|ห้างโอเอซิส 21 จากมุมมองด้านบน

**โอเอซิส 21** (, ) คือ ศูนย์การค้าสมัยใหม่ติดกับหอโทรทัศน์เมืองนาโงยะ ประเทศญี่ปุ่น เปิดทำการสู่สาธารณชนเมื่อ พ.ศ. 2545 ศูนย์การค้าประกอบด้วยร้านอาหาร ร้านค้า และอาคารผู้โดยสารรถประจำทาง และศูนย์ข้อมูลท่องเที่ยว

อาคารแห่งนี้ซึ่งสร้างอยู่ด้านศูนย์ศิลปะไอจิ และสวนสาธารณะฮิซายะ โอโดริ โดยสร้างลึกลงไปในชั้นใต้ดินเป็นส่วนใหญ่ อาคารมีลักษณะเด่นที่หลังคาซึ่งเป็นโครงสร้างกระจกรูปทรงรีขนาดใหญ่และลอยอยู่เหนือพื้นอาคาร ภายในหลังคายังถูกเติมเต็มด้วยน้ำเพื่อที่จะสร้างเทคนิคพิเศษในการมองเห็น และเพื่อลดอุณหภูมิให้เย็นลงบริเวณร้านค้า รวมถึงพื้นที่ว่างสาธารณะสำหรับการจัดงานสำคัญๆ ซึ่งรู้จักในชื่อ "มิลกี้ เวย์ สแควร์" ในฤดูร้อน 

## ดูเพิ่ม
* 
* Japan-Guide.Com

หมวดหมู่:ศูนย์การค้าในประเทศญี่ปุ่น
หมวดหมู่:สิ่งก่อสร้างในนาโงยะ
หมวดหมู่:ศูนย์การค้าที่ก่อตั้งในปี พ.ศ. 2545
แบ็กทูดีเซมเบอร์

**"แบ็กทูดีเซมเบอร์"** () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สาม *[[สปีกนาว]]*  (2010) เพลงเขียนโดยสวิฟต์ ผลิตร่วมกับนาธาน แชปแมน เพลงถูกเผยแพร่ทางคลื่นวิทยุเพลงคันทรีในวันที่ 15 พฤศจิกายน ค.ศ. 2010 เป็นซิงเกิลที่สองจากอัลบั้ม*สปีกนาว* สวิฟต์กล่าวว่า "แบ็กทูดีเซมเบอร์" เป็นครั้งแรกที่เธอกล่าวขอโทษคนคนหนึ่งในเพลง  นักวิจารณ์คาดว่าเพลงกล่าวถึงเทย์เลอร์ เลาต์เนอร์ คนรักเก่าของสวิฟต์ แม้ว่าสวิฟต์และเลาต์เนอร์ไม่ได้ตอบความเห็นใด ๆ เกี่ยวกับเรื่องนี้ "แบ็กทูดีเซมเบอร์" เป็นเพลงบัลลาดแนวคันทรีป็อปบรรเลงด้วยออเคสตรา เนื้อเพลงเป็นการอ้อนวอนให้ยกโทษหลังจากเลิกรากับคนรักเก่า

"แบ็กทูดีเซมเบอร์" ได้รับคำวิจารณ์ด้านบวกจากนักวิจารณ์ที่ถือว่าเป็นจุดสนใจของอัลบั้ม*สปีกนาว* นักวิจารณ์ยกย่องเนื้อเพลง ทำนอง และเสียงร้องของสวิฟต์ที่ดีขึ้น เพลงประสบความสำเร็จเชิงพาณิชย์ ขึ้นสูงสุดที่อันดับที่หกบนชาร์ตบิลบอร์ดฮอต 100 และอันดับที่เจ็ดในประเทศแคนาดา เพลงยังขึ้นอันดับที่สามบนชาร์ตบิลบอร์ดฮอตเพลงคันทรีด้วย ในต่างประเทศ เพลงประสบความสำเร็จปานกลาง ขึ้นอันดับที่ 24 ในประเทศนิวซีแลนด์ และอันดับที่ 26 ในประเทศออสเตรเลีย

มิวสิกวิดีโอกำกับโดยโยแอนน์ เลอมวน เล่าเรื่องราวหลังจากสวิฟต์เลิกรากับคนรัก มิวสิกวิดีโอได้รับคำวิจารณ์ตั้งแต่คละกันไปจนถึงด้านบวก นักวิจารณ์เพลงยกย่องการถ่ายทอดอารมณ์ผ่านภาพในสีมืดมน ขณะที่นักวิจารณ์อีกกลุ่มวิพากษ์เรื่องการบรรยายเรื่องที่ไม่เพียงพอ สวิฟต์แสดงเพลง "แบ็กทูดีเซมเบอร์" ในการแสดงสดหลายครั้ง ที่โดดเด่นคือในงานประกาศรางวัลชมรมดนตรีคันทรีประจำปี ครั้งที่ 44 และอเมริกันมิวสิกอะวอร์ด ครั้งที่ 38

## เบื้องหลังและการจำหน่าย
จากคำกล่าวของสวิฟต์ "แบ็กทูดีเซมเบอร์" เป็นการขอโทษคนรักเก่าในรูปของเพลง เป็นสิ่งที่เธอไม่เคยทำมาก่อน เธอกล่าวต่อว่า "ฉันไม่เคยรู้สึกว่าต้องขอโทษใครเป็นเพลงมาก่อน แต่เมื่อสองปีที่แล้ว ฉันผ่านเรื่องต่าง ๆ มากมาย [รวมถึง] บทเรียนต่าง ๆ มากมาย และบางครั้งกว่าคุณจะได้เรียนรู้อะไรบางอย่างมันก็สายไปแล้ว และเมื่อถึงจุดนั้น คุณต้องขอโทษ เพราะว่าคุณไม่ระวัง" นักวิจารณ์คาดว่าคนรักเก่าที่เธอขอโทษคือนักแสดงนำจากเรื่อง*แวมไพร์ ทไวไลท์* เทย์เลอร์ เลาต์เนอร์ จากเนื้อเพลงที่ว่า "ผิวสีแทนของคุณ รอยยิ้มหวาน ๆ ของคุณ" (your tan skin, your sweet smile) อย่างไรก็ตาม ทั้งสวิฟต์และลอตเนอร์ไม่ได้ออกมายืนยันหรือปฏิเสธข่าวลือนี้ "แบ็กทูดีเซมเบอร์" เดิมทีออกจำหน่ายเป็นซิงเกิลวิทยุซิงเกิลแรกจากอัลบั้ม*สปีกนาว* เมื่อวันที่ 12 ตุลาคม ค.ศ. 2010 เป็นส่วนหนึ่งของโครงการเฉพาะโดยร้านไอทูนส์ นำไปสู่การวางจำหน่ายอัลบั้ม ในวันที่ 15 พฤศจิกายน ค.ศ. 2010 เพลงได้เป็นซิงเกิลที่สองจากอัลบั้ม*สปีกนาว*

## รายการเพลง
***European digital download**
#"Back to December" - 4:54
***UK digital download**
#"Back to December" - 4:54
***US Acoustic digital download**
#"Back to December" (Acoustic Version) - 4:52

## ชาร์ต

### ชาร์ตรายสัปดาห์

### ชาร์ตสิ้นปี

## อ้างอิง

## แหล่งข้อมูลอื่น
*
* เนื้อเพลงที่เว็บไซต์ทางการของเทย์เลอร์ สวิฟต์ 
* 

หมวดหมู่:เพลงในปี พ.ศ. 2553
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
หมวดหมู่:ซิงเกิลในปี พ.ศ. 2553
หมวดหมู่:ซิงเกิลสังกัดบิกแมชีนเรเคิดส์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
เจ้าสาวของอานนท์

**เจ้าสาวของอานนท์** เป็น นวนิยาย ของ **ว.ณ ประมวญมารค** (นามปากกาของ พระเจ้าวรวงศ์เธอ พระองค์เจ้าวิภาวดีรังสิต) โดยนวนิยายเรื่องนี้เป็นหนึ่งในนวนิยายไตรภาคซึ่งอีก 2 เรื่องคือ ปริศนา และ รัตนาวดี เป็นเรื่องราวความรักของ อานนท์ วิทยาธร วิศวกรหนุ่มเจ้าเสน่ห์กับ สุชาดา สุทธากุล ลูกสาวของ นายตะวัน เจ้าของโรงงานทำกะทิสุดท้ายแล้วสุชาดา จะหยุดความเจ้าชู้ของอานนท์ได้หรือไม่

*เจ้าสาวของอานนท์* ถือเป็นหนังสือเล่มที่สองของนวนิยายเรื่อง *ปริศนา* โดยมีหนังสือเรื่องปริศนาเป็นเล่มแรก และมี *รัตนาวดี*เป็นหนังสือเล่มสุดท้ายของนวนิยายชุดนี้

เจ้าสาวของอานนท์เคยถูกนำมาสร้างเป็นภาพยนตร์ โดย ไฟว์สตาร์ ในปี พ.ศ. 2525 กำกับการแสดงโดย รุจน์ รณภพ นำแสดงโดย ไพโรจน์ สังวริบุตร และ จารุณี สุขสวัสดิ์ ออกฉายเมื่อ 31 ธันวาคม พ.ศ. 2525 

และต่อมาถูกนำมาทำเป็นละครโทรทัศน์ ปี พ.ศ. 2531 ออกอากาศทางช่อง 3 โดย ไอแอม โปรดักชั่น นำแสดงโดย ศรัณยู วงษ์กระจ่าง รับบท อานนท์ วิทยาธร และ จริยา แอนโฟเน่ รับบท สุชาดา สุทธากุล ปี พ.ศ. 2542 ออกอากาศทาง ช่อง 5 โดย กันตนา นำแสดงโดย จอนนี่ แอนโฟเน่ รับบท อานนท์ วิทยาธร และ เชอร์รี่ ผุงประเสริฐ รับบท สุชาดา สุทธากุล (สร้างก่อน ปริศนา (2543) โดยสร้างโดยคนละบริษัท เจ้าสาวของอานนท์ (2542) สร้างโดย กันตนา ส่วน ปริศนา (2543) สร้างโดยทูอินวัน) และครั้งล่าสุดในปี พ.ศ. 2558 ออกอากาศทาง ช่องพีพีทีวี สร้างโดย มรว. ศรีคำรุ้ง ยุคล รัตตกุล นำแสดงโดย โทนี่ รากแก่น รับบท อานนท์ วิทยาธร และ เอสเธอร์ สุปรีย์ลีลา รับบท สุชาดา สุทธากุล 

## เปิดกล้อง 3 เรื่อง ทางPPTV
ตั้งแต่ปี พ.ศ.2557 ทั้งหมดเรื่อง 3 เรื่อง ฟิตติ้งในวันนั้น โดยเรื่องนี้และอีก 2 เรื่อง เปิดกล้องในปี 2557-2558  และจะออกอากาศในปีเดียวกัน ตามลำดับ

## เนื้อเรื่อง
นวนิยายเรื่องนี้จะกล่าวถึง **อานนท์ วิทยาธร** วิศวกรหนุ่มเจ้าสำราญที่ได้เดินทางพบรักกับ **สุชาดา สุทธะ (สุทธากุล)** ลูกสาวคนสวยที่มีฝาแฝดชายชื่อ **โสภณ** ของ **นายตะวัน** เจ้าของโรงงานมะพร้าวระหว่างไปทำการติดตั้งเครื่องจักรในโรงงานที่คลองน้ำวนโดยที่เขาไม่รู้เลยว่า **ตระกล** เพื่อนสนิทของเขาก็แอบรัก**นงลักษณ์** น้องสาวคนโตของอานนท์อย่างถอนตัวไม่ขึ้น เรื่องวุ่น ๆ ของความรักที่แสนจะปั่นป่วนจึงได้เกิดขึ้น พร้อมกับความหลังอันน่าเศร้าของตระกูล**สุทธากุล**ที่ค่อย ๆ ถูกเปิดเผย

## ตัวละครและนักแสดง

## อ้างอิง

หมวดหมู่:นวนิยายไทย
หมวดหมู่:งานเขียนของ ว. ณ ประมวลมารค
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่องพีพีทีวี
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ไทยในปี พ.ศ. 2542
หมวดหมู่:ละครโทรทัศน์ไทยในปี พ.ศ. 2531
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ที่กำกับโดย รุจน์ รณภพ
หมวดหมู่:ละครโทรทัศน์ที่กำกับโดย อดุลย์ ดุลยรัตน์
วอลเลย์บอลชิงถ้วยพระราชทานสมเด็จพระจักรพรรดิและสมเด็จพระจักรพรรดินี

**วอลเลย์บอลชิงถ้วยพระราชทานสมเด็จพระจักรพรรดิและสมเด็จพระจักรพรรดินี** (; ) เป็นการแข่งขันวอลเลย์บอลในประเทศญี่ปุ่น ซึ่งก่อตั้งขึ้นในปี ค.ศ. 2007 และการแข่งขันนี้จัดโดยสมาคมกีฬาวอลเลย์บอลแห่งประเทศญี่ปุ่น

เทนโน (天皇) คือพระจักรพรรดิ และโคโง (皇后) คือพระจักรพรรดินีแห่งประเทศญี่ปุ่น ซึ่งมอบถ้วยพระราชทานเทนโนโคโงให้แก่ทีมที่ชนะเลิศการแข่งขัน โดยถ้วยพระราชทานดังกล่าวเคยมอบให้แก่ทีมที่ชนะในการแข่งคุโระวะชิกิออลเจแปนวอลเลย์บอลแชมเปียนชิพจนถึงปี ค.ศ. 2006

## ทีมที่ชนะเลิศ

## อ้างอิง

หมวดหมู่:การแข่งขันวอลเลย์บอลในประเทศญี่ปุ่น
หมวดหมู่:การแข่งขันกีฬาที่ก่อตั้งในปี พ.ศ. 2550
เขตเศรษฐกิจพิเศษ

**เขตเศรษฐกิจพิเศษ** (Special economic zone, SEZ) เป็นพื้นที่ซึ่งกฎหมายทางธุรกิจและการค้าจะมีความแตกต่างจากส่วนที่เหลือของประเทศ เขตเศรษฐกิจพิเศษนั้นตั้งอยู่ภายในชายแดนแห่งชาติของประเทศ และจุดมุ่งหมายของพวกเขารวมทั้งดุลการค้าที่เพิ่มมากขึ้น การจ้างงาน การลงทุนที่เพิ่มมากขึ้น การสร้างงาน และการบริหารที่มีประสิทธิภาพ เพื่อส่งเสริมให้ธุรกิจที่ถูกจัดตั้งในเขตนี้มีการนำนโยบายทางการเงินมาใช้ นโยบายโดยทั่วไปเหล่านี้ได้ครอบคลุมถึงการลงทุน การเก็บภาษี การค้าขาย ส่วนที่กำหนดไว้ ศุลกากร และกฎระเบียบแรงงาน นอกจากนี้ บริษัทต่าง ๆ อาจจะได้รับการเสนอวันหยุดการเก็บภาษี โดยที่เมื่อได้จัดตั้งอยู่ในเขตนี้ พวกเขาจะได้รับช่วงเวลาของการเก็บภาษีที่ต่ำกว่า

การสร้างเขตเศรษฐกิจพิเศษโดยประเทศที่เป็นเจ้าภาพอาจได้รับแรงจูงใจจากความปรารถนาที่จะดึงดูดการลงทุนโดยตรงจากต่างประเทศ (Foreign direct investment, FDI) ผลประโยชน์ที่บริษัทจะได้รับจากการตั้งอยู่ในเขตเศรษฐกิจพิเศษ อาจหมายถึงบริษัทสามารถผลิตและซื้อขายสินค้าคุณภาพดีในราคาที่ถูกลง มุ่งเป้าหมายไปที่การแข่งขันในระดับโลก ในบางประเทศเขตพื้นที่ดังกล่าวได้ถูกพิพากษ์วิจารณ์ว่ามีขนาดใหญ่กว่าค่ายแรงงานเพียงเล็กน้อย กับคนงานถูกปฏิเสธสิทธิแรงงานขั้นพื้นฐาน

## อ้างอิง

*
หมวดหมู่:ธุรกิจระหว่างประเทศ
หมวดหมู่:การค้าระหว่างประเทศ
หมวดหมู่:เศรษฐศาสตร์ระหว่างประเทศ
เหนื่อยไหมหัวใจ

**"เหนื่อยไหมหัวใจ"** เป็นซิงเกิลของวงดนตรีเรโทรสเปกต์ ประพันธ์เนื้อร้องโดย เรโทรสเปกต์ แต่งทำนองและเรียบเรียงโดย เรโทรสเปกต์ และดนัย ธงสินธุศักดิ์ เพลงนี้ออกจำหน่ายในวันที่ 22 กรกฎาคม พ.ศ. 2556 ต่อมาในวันที่ 7 พฤศจิกายน ปีเดียวกัน ได้ออกซิงเกิล เหนื่อยไหมหัวใจ เวอร์ชันอะคูสติกส์ โดยมี ว่าน วันวาน มาขับร้องด้วย

มิวสิกวิดีโอเพลง "เหนื่อยไหมหัวใจ" เผยแพร่เมื่อวันที่ 5 สิงหาคม พ.ศ. 2556 มีเนื้อหาเกี่ยวกับความยึดติด และอาลัยกับรักที่ผ่านพ้นไปของคนหนึ่งคน อาจจะด้วยหลายๆ สิ่งที่ทำให้ต้องเลิกราจนทำให้ต้องไกลจากกัน แต่ถึงกระนั้นระยะทางก็ไม่อาจปิดกั้นความรักและความเป็นห่วงที่ยังคงอยู่แม้ว่าอยากจะลืมมันแค่ไหนก็ตามก็อดไม่ได้ที่จะคิดถึงและเป็นห่วง ภาพเก่ายังคงเป็นเงาตามตัว ได้แต่คิดเป็นห่วงและอยากจะรู้ว่าอีกคนเป็นเช่นไร มีใครดูแลไหมและเป็นสุขใจอยู่หรือเปล่า

## ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เรโทรสเปกต์
หมวดหมู่:เพลงฮาร์ดร็อกไทย
หมวดหมู่:เพลงเฮฟวีเมทัลไทย
เจย์ บารูเชล

**โจนาทาน แอดัม เซาน์เดอส์ "เจย์" บารูเชล** () เกิดวันที่ 9 เมษายน ค.ศ. 1982 เป็นนักแสดง และดาราตลก ชาวแคนาดา เขารับบทสมทบในภาพยนตร์เรื่อง *[[Million Dollar Baby]]*, *[[Knocked Up]]* และ *[[Tropic Thunder]]*, และแสดงนำในเรื่อง *[[She's Out of My League]]*, *[[The Trotsky]]*, *[[How to Train Your Dragon (film)|How to Train Your Dragon]]*, *[[The Sorcerer's Apprentice (2010 film)|The Sorcerer's Apprentice]]*, *[[This Is the End]]* และ *[[How to Train Your Dragon 2]]*

## แหล่งข้อมูลอื่น

*

หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่

หมวดหมู่:นักแสดงแคนาดา
หมวดหมู่:นักแสดงเด็กชายชาวแคนาดา
โง่ (เพลงซิลลี่ ฟูลส์)

**โง่** เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 6 *[[เดอะวัน (อัลบั้มเพลง)|เดอะวัน]]* ประพันธ์คำร้องโดย สุทธิพงษ์ สมบัติจินดา แต่งทำนองโดย เบนจามิน จุง ทัฟเนลล์ และเทวฤทธิ์ ศรีสุข และเรียบเรียงโดย ซิลลี่ ฟูลส์

## การตอบรับ
เพลง **โง่** ได้คว้าอันดับ 6 ของชาร์ตเพลง TrueMusic Digital Chart 100 สุดยอดเพลงฮิตที่มีจำนวนการฟังบน truemusic.com มากที่สุดแห่งปี ในปี พ.ศ. 2551 และอันดับสูงสุดที่ 3 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 27 เมษายน พ.ศ. 2551
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของซิลลี่ ฟูลส์
หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
หมวดหมู่:ซิงเกิลในสังกัดไพเรทเรคคอร์ดส‎
หมวดหมู่:ซิงเกิลในสังกัดอาร์เอส
หมวดหมู่:เพลงโพสต์กรันจ์
หมวดหมู่:เพลงที่ประพันธ์คำร้องโดยสุทธิพงษ์ สมบัติจินดา
การแจกแจงเอกรูปต่อเนื่อง

ตัวแปรเชิงสุ่ม X มีค่าอยู่ในช่วงใดช่วงหนึ่งหรืออยู่ในเซตของช่วงใดช่วงหนึ่งด้วยความน่าจะเป็นเท่ากันเสมอ ซึ่งอยู่ในช่วงของเลขจำนวนจริง 2 จำนวนคือ a และ b โดยที่ aX คงที่จาก a ถึง b แล้ว X จะมีฟังก์ชันการแจกแจงความน่าจะเป็นดังนี้
:f(x) = \frac{1}{b-a} ; a\leq x\leq b
และมีค่าคาดหวังและค่าความแปรปรวนดังนี้
:E(X) = \frac{b+a}{2}
:V(X) = \frac{(b-a)^2}{12}

หมวดหมู่:การแจกแจงความน่าจะเป็น
การแจกแจงเอกรูปไม่ต่อเนื่อง

{n(1-e^t)}\,|
  char       =\frac{e^{iat}-e^{i(b+1)t}}{n(1-e^{it})}|
}}
ในทฤษฎีความน่าจะเป็นและสถิติศาสตร์ **การแจกแจงเอกรูปไม่ต่อเนื่อง** หรือ **การแจกแจงเอกรูปวิยุต** (discrete uniform distribution) เป็นการแจกแจงความน่าจะเป็นอย่างเป็นระบบโดยที่น่าจะสังเกตค่าจำนวนจำกัดได้เท่า ๆ กัน ทุกค่าจำนวน *n* มีความน่าจะเป็นเท่ากัน *1/n* 

หมวดหมู่:การแจกแจงความน่าจะเป็น
การแจกแจงอเนกนาม

ถ้าในการทดลองใด ๆ ที่มีลักษณะคล้ายกับการทดลองทวินาม คือเป็นการทดลองซ้ำ ๆ กันหลายครั้ง โดยการทดลองแต่ละครั้งเป็นอิสระกัน คือมีความน่าจะเป็นของการเกิดความสำเร็จในการทดลองแต่ละครั้งคงที่ แต่การทดลองแต่ละครั้งนั้นผลลัพธ์ที่เกิดขึ้นมีได้มากกว่า 2 ทาง เช่น การสุ่มหยิบสินค้าจากกล่องมาครั้งละ 1 ชิ้น โดยหยิบมา 5 ครั้งแบบใส่คืน ถ้าสินค้าในกล่องแบ่งเป็น 3 เกรดคือ สินค้าดี สินค้ามีตำหนิ และสินค้าเสีย นั่นคือผลที่เกิดขึ้นจากการสุ่มหยิบแต่ละครั้งมีได้ 3 ทาง การทดลองเช่นนี้จะเรียกว่าการทดลองแบบอเนกนาม โดยมีฟังก์ชันความน่าจะเป็นดังนี้
:f(x_1,x_2,...,x_k) = \frac{n!}{x_1!x_2!...x_k!}p_1^{x_1}p_2^{x_2}...p_k^{x_k}
โดยที่
:\sum_{i=1}^k x_i = n
และ
:\sum_{i=1}^k p_i = 1
และมีค่าคาดหวังและความแปรปรวนดังนี้
:E(X_i) = np_i
:V(X_i) = np_i(1-p_i)

หมวดหมู่:การแจกแจงความน่าจะเป็น
หมวดหมู่:แฟคทอเรียลและหัวข้อเรื่องทวินาม
การแจกแจงแบบเลขชี้กำลัง

**การแจกแจงแบบเลขชี้กำลัง** หรือ **การแจกแจงเอกซ์โพเนนเชียล** (exponential distribution) เป็นการแจกแจงที่มีความสัมพันธ์กับการแจกแจงปัวซง เนื่องจากการแจกแจงแบบเลขชี้กำลังจะเป็นการแจกแจงของระยะเวลาที่รอคอยจนกว่าจะเกิดเหตุการณ์ที่สนใจขึ้นเป็นครั้งแรก โดยจำนวนครั้งของเหตุการณ์ที่สนใจที่เกิดขึ้นนั้นมีการแจกแจงปัวซง เช่น จำนวนลูกค้าที่เข้ามาใช้บริการในเวลา 1 ชั่วโมงมีการแจกแจงแบบปัวซง เวลาห่างระหว่างลูกค้าที่เข้ามาใช้บริการก็จะมีการแจกแจงแบบเลขชี้กำลัง การนับเวลาติดต่อกันไปเรื่อย ๆ จนกระทั่งเกิดเหตุการณ์ปัวซงขึ้น ถ้า X เป็นเวลาที่นับติดต่อกันนี้ X จะเป็นตัวแปรสุ่มที่มีการแจกแจงแบบเลขชี้กำลัง ซึ่งมีฟังก์ชันความน่าจะเป็นดังนี้
:ตัวแปรสุ่ม X แทนเวลาที่รอการเกิดเหตุการณ์ครั้งแรก หรือแทนเวลาระหว่างการเกิดเหตุการณ์ 2 ครั้งติดต่อกัน มีอัตราการเกิดต่อหน่วยเวลาเท่ากับ \lambda แล้ว X จะมีการแจกแจงแบบเลขชี้กำลัง
:f(x) = \lambda e^{-\lambda x} ; 00
และมีค่าคาดหวังและค่าความแปรปรวนดังนี้
:E(X) = \frac{1}{\lambda}
:V(X) = \frac{1}{\lambda^2}
การคำนวณค่าความน่าจะเป็นจะอาศัยความน่าจะเป็นสะสม
:F(X) = 1-e^{-\lambda x} ; x>0

## อ้างอิง

หมวดหมู่:การแจกแจงความน่าจะเป็น
พระธรรมวชิรมงคล (กฤช กิตฺติวํโส)

**พระธรรมวชิรมงคล** นามเดิม **กฤช ประเวศจินดา** ฉายา **กิตฺติวํโส** (4 กุมภาพันธ์ พ.ศ. 2473 - ปัจจุบัน) เป็นเจ้าอาวาสวัดชนะสงครามราชวรมหาวิหาร

## ชาติภูมิ
พระธรรมวชิรมงคล (กฤช กิตฺติวํโส) นามเดิมว่า กฤช ประเวศจินดา เกิดเมื่อวันพุธ แรม 2 ค่ำ เดือน 3 ปีมะเมีย จุลศักราช 1192 ตรงกับวันที่ 4 กุมภาพันธ์ พ.ศ. 2473 ณ บ้านปลายคลองเขื่อนขัน อำเภอบ้านแพ้ว จังหวัดสมุทรสาคร เป็นบุตรของนายแย้ม ประเวศจินดา และนางวะ ประเวศจินดา

## อุปสมบท
พระธรรมวชิรมงคล ได้บรรพชาเป็นสามเณร เมื่อวันที่ 14 กรกฎาคม พ.ศ. 2487 ณ วัดชัยมงคล อำเภอเมือง สมุทรสาคร โดยมีพระครูรอด พุทฺธสณฺโฑ วัดบางน้ำวน อำเภอเมืองสมุทรสาคร จังหวัดสมุทรสาคร เป็นพระอุปัชฌายาจารย์ และอุปสมบทเป็นพระภิกษุ เมื่อวันที่ 30 เมษายน พ.ศ. 2494 ณ พัทธสีมา วัดชัยมงคล อำเภอเมืองสมุทรสาคร จังหวัดสมุทรสาคร โดยมีพระธรรมสิริชัย (ชิต ชิตวิปุโล) วัดพระปฐมเจดีย์ อำเภอเมืองนครปฐม จังหวัดนครปฐม เป็นพระอุปัชฌายาจารย์ พระครูสาครศีลาจารย์ (เปลี่ยน กนฺตสีโล) วัดชัยมงคล อำเภอเมืองสมุทรสาคร จังหวัดสมุทรสาคร เป็นพระกรรมวาจาจารย์ และพระรามัญมุนี (สมัย กมโล) วัดป้อมวิเชียรโชติการาม อำเภอเมืองสมุทรสาคร จังหวัดสมุทรสาคร เป็นพระอนุสาวนาจารย์

## วิทยฐานะ
* พ.ศ. 2483 เข้าศึกษาภาษาไทย ณ โรงเรียนประชาบาล วัดชัยมงคล
* พ.ศ. 2486 สอบไล่ได้ตามหลักสูตรประถมศึกษา ณ โรงเรียนประชาบาล วัดชัยมงคล
* พ.ศ. 2487 สอบได้นักธรรมชั้นตรี ณ วัดชัยมงคล จังหวัดสมุทรสาคร
* พ.ศ. 2489 สอบได้นักธรรมชั้นโท ณ วัดป้อมวิเชียรโชติการาม จังหวัดสมุทรสาคร
* พ.ศ. 2493 สอบได้นักธรรมชั้นเอก ณ วัดป้อมวิเชียรโชติการาม จังหวัดสมุทรสาคร
* พ.ศ. 2494 สอบได้เปรียญธรรม 3 ประโยค ณ วัดป้อมวิเชียรโชติการาม จังหวัดสมุทรสาคร

## งานการศึกษา
* พ.ศ. 2494 - เป็นกรรมการนำข้อสอบไปเปิดสอบ ณ วัดใหญ่บ้านบ่อ อำเภอเมือง จังหวัดสมุทรสาคร
* พ.ศ. 2499 - เป็นกรรมการตรวจธรรมสนามหลวง คณะจังหวัดสมุทรสาคร
* พ.ศ. 2500 - เป็นครูสอนพระปริยัติธรรมแผนกธรรม สำนักเรียนวัดชนะสงคราม
* พ.ศ. 2505 - เป็นกรรมการตรวจธรรมสนามหลวง

## งานด้านการบริหาร
* พ.ศ. 2499 - เป็นเจ้าคณะ 3 วัดชนะสงคราม
* พ.ศ. 2506 - เป็นกรรมการรักษาผลประโยชน์ของวัดชนะสงคราม

## ตำแหน่งปัจจุบัน
* เจ้าอาวาสพระอารามหลวง วัดชนะสงคราม
* เจ้าสำนักเรียนวัดชนะสงคราม
* พระปริตรรามัญ
* พระอุปัชฌาย์วิสามัญ

## สมณศักดิ์

* พ.ศ. 2504 เป็นพระครูสัญญาบัตร ผู้ช่วยเจ้าอาวาสพระอารามหลวงชั้นโท ที่ **พระครูสุนทรวิลาส**

* พ.ศ. 2511 เป็นพระครูสัญญาบัตร ผู้ช่วยเจ้าอาวาสพระอารามหลวงชั้นเอก ในราชทินนามเดิม

* พ.ศ. 2519 เป็นพระครูสัญญาบัตร ผู้ช่วยเจ้าอาวาสพระอารามหลวงชั้นพิเศษ ในราชทินนามเดิม

* พ.ศ. 2532 เป็นพระราชาคณะชั้นสามัญเปรียญที่ **พระวิมลกิจจาภรณ์**

* พ.ศ. 2546 เป็นพระราชาคณะชั้นราชที่ **พระราชวิมล** มงคลศีลสุนทร มหาคณิสสร บวรสังฆาราม คามวาสี

* พ.ศ. 2555 เป็นพระราชาคณะชั้นเทพที่ **พระเทพวิมลมุนี** ศีลาจารโสภณ โกศลวิหารกิจ มหาคณิสสร บวรสังฆาราม คามวาสี

* 6 กุมภาพันธ์ พ.ศ. 2565 เป็นพระราชาคณะชั้นธรรมที่ **พระธรรมวชิรมงคล** โกศลปริยัติกิจ นิวิฐศีลาจาร ศาสนภารธุราทร มหาคณิสสร บวรสังฆาราม คามวาสี

## อ้างอิง

* 

* 

วชิรมงคล (กฤช กิตฺติวํโส)
หมวดหมู่:เจ้าอาวาสวัดชนะสงครามราชวรมหาวิหาร
หมวดหมู่:ภิกษุในสังกัดคณะสงฆ์มหานิกาย
หมวดหมู่:เปรียญธรรม 3 ประโยค
หมวดหมู่:บุคคลจากอำเภอบ้านแพ้ว
หมวดหมู่:ภิกษุจากจังหวัดสมุทรสาคร
ฮวัง ย็อน-จู

**ฮวัง ย็อน-จู** (; 13 สิงหาคม ค.ศ. 1986 — ) เป็นนักกีฬาวอลเลย์บอลหญิงทีมชาติเกาหลีใต้ เธอสำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อนเมื่อปี ค.ศ. 2005 (ซึ่งเป็นสถาบันเดียวกันกับที่คิม ย็อน-คย็อง, ฮัน ซง-อี และฮัน ยู-มี จบมา) และฮวัง ย็อน-จู ได้เป็นส่วนหนึ่งในการพาทีมชนะรางวัลเหรียญเงินของการแข่งขันเอเชียนเกมส์ 2010  หนึ่งปีถัดมา เธอสามารถพาทีมฮุนได อีแอนด์ซี ของเธอเข้าครองตำแหน่งทีมชนะเลิศในการแข่งขันวี-ลีก (ฤดูกาล 2010-2011) ได้เป็นสมัยแรก รวมถึงเธอยังได้รับรางวัลผู้เล่นทรงคุณค่าจากการแข่งขันครั้งดังกล่าว

## อ้างอิง

หมวดหมู่:นักวอลเลย์บอลหญิงชาวเกาหลีใต้
หมวดหมู่:ผู้เล่นสโมสรวอลเลย์บอลอินช็อนฮึงกุกไลฟ์พิงก์สไปเดอร์ส
หมวดหมู่:นักกีฬาเหรียญเงินเอเชียนเกมส์
หมวดหมู่:บุคคลจากอันซัน
เคลิ้ม (เพลงสล็อต แมชชีน)

**เคลิ้ม (Kloem)** เป็นซิงเกิลที่ 2 ของวงดนตรีสล็อต แมชชีน จากสตูดิโออัลบั้มที่ 6 Rainbow จากค่ายบีอีซี-เทโร มิวสิค ประพันธ์คำร้อง-ทำนองและเรียบเรียงโดย Po Posayanukul เพลงนี้มีความโดดเด่นทางด้านการใช้สัมผัสคล้อง­จองท่อนเพลง และยังเลือกใช้สำนวนภาษาเชย ๆ  ออกจำหน่ายในวันที่ 27 ตุลาคม พ.ศ. 2556 และมิวสิกวีดิโอกำกับโดย John Kittithat และเผยแพร่ในยูทูบ วันที่ 21 พฤศจิกายน พ.ศ. 2556

## การตอบรับ
เพลง เคลิ้ม ได้อันดับ 15 จากการจัดอันดับของ 95.5 FM Virgin Hitz หมวดเพลงไทยสากล ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของสล็อต แมชชีน
หมวดหมู่:เพลงที่ประพันธ์คำร้องโดยโป โปษยะนุกูล
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลในสังกัดบีอีซี-เทโรมิวสิค
ฟลอเรนซ์ กริฟฟิท จอยเนอร์

**ฟลอเรนซ์ เดลอเรซ กริฟฟิท จอยเนอร์** () หรือที่รู้จักในชื่อ **โฟล-โจ** (Flo-Jo) เป็นนักกรีฑาชาวอเมริกัน มีชื่อเสียงในฐานะที่เป็นสตรีที่วิ่งเร็วที่สุดในโลก โดยเป็นเจ้าของสถิติโลก และเหรียญทองประเภทวิ่ง 100 เมตร และ 200 เมตรในกีฬาโอลิมปิกฤดูร้อน 1988 ที่โซล ประเทศเกาหลีใต้ สถิติของเธอยังไม่มีนักกีฬาหญิงคนใดทำลายได้มาจนถึงปัจจุบัน

ฟลอเรนซ์ จอยเนอร์เสียชีวิตด้วยวัยเพียง 38 ปี แพทย์วินิจฉัยว่าเธอเสียชีวิตจากการขาดอากาศ เนื่องจากอาการชักขณะกำลังนอนหลับ

## อ้างอิง

## แหล่งข้อมูลอื่น

* 

หมวดหมู่:นักกรีฑาชาวอเมริกัน
หมวดหมู่:นักกีฬาโอลิมปิกทีมชาติสหรัฐ
หมวดหมู่:บุคคลจากลอสแอนเจลิส
หมวดหมู่:ผู้เข้าแข่งขันโอลิมปิกฤดูร้อน 1984
หมวดหมู่:ผู้เข้าแข่งขันโอลิมปิกฤดูร้อน 1988
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญเงินโอลิมปิก
หมวดหมู่:เสียชีวิตจากการขาดอากาศ
หมวดหมู่:เสียชีวิตจากโรคลมชัก
คอลลิชันคอร์ส

***คอลลิชันคอร์ส*** () เป็นชุดอัลบั้มซีดีหรือดีวีดี ออกจำหน่ายเมื่อวันที่ 30 พฤศจิกายน พ.ศ. 2547 โดยนักร้องแร็ปชาวอเมริกัน เจย์-ซี ร่วมกับวงดนตรีร็อกชาวอเมริกัน ลิงคินพาร์ก เมื่อออกจำหน่ายก็สามารถทะยานเข้าสู่ อันดับเพลง 200 อันดับของบิลบอร์ดได้ ในเดือนสิงหาคม พ.ศ. 2552 อัลบั้มนี้จำหน่ายได้ 1,934,000 ชุด เฉพาะแค่ในสหรัฐอเมริกา และจำหน่ายได้มากกว่า 5 ล้านชุดทั่วโลก

## รายชื่อเพลง

## ศิลปิน
; ลิงคินพาร์ก
* เชสเตอร์ เบนนิงตัน (Chester Bennington) - นักร้องนำ
* รอบ บัวร์ดอน (Rob Bourdon) - กลอง
* แบรด เดลสัน (Brad Delson) - กีตาร์นำ
* โจ ฮาห์น (Joe Hahn) - เทิร์นเทเบิล, แซมพลิง, โปรแกรมคอมพิวเตอร์แต่งเสียง
* เดฟ ฟาร์เรล (Dave Farrell) - กีตาร์เบส
* ไมค์ ชิโนดะ (Mike Shinoda) - นักร้องนำ, จังหวะกีตาร์, คีย์บอร์ด, เปียโน
; เจย์-ซี
* ชอว์น คาร์เตอร์ (Shawn Carter) - นักร้องนำ

## ชาร์ตและการรับรอง

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:อัลบั้มเพลงของลิงคินพาร์ก
หมวดหมู่:อีพี
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2547
โรงงานทอผ้าโทมิโอกะและสถานที่ที่เกี่ยวข้อง

**โรงงานทอผ้าโทมิโอกะและสถานที่ที่เกี่ยวข้อง** (, ) คือ ชื่อตามที่ได้จดทะเบียนเป็นมรดกโลก สถานที่แห่งนี้คือโรงงานสาวผ้าไหมที่เป็นต้นแบบในยุคใหม่ที่มีความเก่าแก่ที่สุดในประเทศญี่ปุ่น ก่อตั้งใน ค.ศ. 1872 โดยรัฐบาลเพื่อที่จะแนะนำเครื่องจักรสาวผ้าที่ทันสมัยจากฝรั่งเศสและเผยแพร่เทคโนโลยีสู่ญี่ปุ่น โรงงานนี้ได้รับการจดทะเบียนโดยรัฐบาลในฐานะแหล่งที่ตั้งทางประวัติศาสตร์ และอาคารได้รับการอนุรักษ์เป็นอย่างดี มันคือโรงงานขนาดใหญ่แห่งหนึ่งในเขตเมืองเก่าของโทมิโอกะในจังหวัดกุมมะ ตั้งอยู่ห่างจากกรุงโตเกียว ทางตะวันตกเฉียงเหนือประมาณ 100 กิโลเมตร

## ประวัติ

ไม่นานหลังจากการปฏิวัติเมจิในปลายคริสตศตววษที่ 19 รัฐบาลญี่ปุ่นรีบเร่งนำความทันสมัยมาสู่ญี่ปุ่น เพื่อที่จะก้าวทันประเทศต่าง ๆ ในทวีปยุโรป ผ้าไหมดิบของญี่ปุ่นคือ สินค้าส่งออกที่สำคัญที่สุด และสนับสนุนความเจริญเติบโตทางเศรษฐกิจในเวลานั้น แต่ระหว่างความนิยมนี้ โรงงานผ้าไหมญี่ปุ่นเริ่มที่จะเสียคุณภาพของผ้าไหม ซึ่งเป็นอันตรายอย่างรวดเร็วต่อชื่อเสียงของญี่ปุ่นในฐานะผู้ผลิตผ้าไหมดิบ ด้วยเหตุนี้รัฐบาลแห่งชาติตัดสินใจที่จะก่อตั้งโรงงานทอผ้าโทมิโอกะ เพื่อเป็นต้นแบบในการปั่นด้ายด้วยเครื่องจักรที่มีความซับซ้อนมากที่สุด และพัฒนาคุณภาพของผ้าไหมดิบ

ใน ค.ศ. 1870 พอล บรูแนท (Paul Brunat) ผู้ซึ่งทำงานในบริษัทการค้าฝรั่งเศสในโยโกฮามะได้ค้นหาที่ตั้งที่เหมาะสมสำหรับโรงงานผ้าไหมในภูมิภาคคันโต และเลือกที่ตั้งนั้นในเมืองโทมิโอกะ การก่อสร้างเริ่มใน ค.ศ. 1871 และเสร็จสมบูรณ์ในเดือนกรกฎาคมปีถัดไป สามเดือนต่อมาโรงงานเริ่มดำเนินงาน ภายในโรงงานมีเครื่องจักรปั่นผ้าไหมกว่า 150 เครื่อง และคนงานหญิง 400 คน ทำงานในโรงงาน วิถีชีวิตของคนงานเหล่านั้นได้รับการบันทึกไว้ในสมุดบันทึกของวาดะ เอ (Wada Ei)

โรงงานทอผ้าโทมิโอกะมุ่งมั่นการผลิตผ้าไหมดิบคุณภาพสูง และแม้ว่าผ้าไหมเหล่านั้นได้สร้างชื่อเสียงด้วยคุณภาพของมันในต่างประเทศ แต่ธุรกิจผ้าไหมอยู่ในสภาวะขาดทุนโดยตลอด ถึงจะมีการลดราคาสินค้าแล้ว ทางโรงงานก็ยังคงขาดทุนอย่างหนักส่งผลให้รัฐบาลตัดสินใจขายโรงงานและโอนธุรกิจให้กับเครือมิตสึอิไฟแนนซ์ (Mitsui Finance Group) ใน ค.ศ. 1893 และใน ค.ศ. 1902 โรงงานถูกโอนอีกครั้งสู่บริษัทฮาระ (Hara Company)

ใน ค.ศ. 1939 (ปีที่ 14 ของยุคโชวะ) โรงงานทอผ้าโทมิโอกะถูกโอนสู่บริษัทคาตากูระอินดัสตรีส์จำกัด (Katakura Industries Co., Ltd) ซึ่งเป็นบริษัททอผ้าไหมที่ใหญ่ที่สุดในญี่ปุ่น โรงงานทอผ้าโทมิโอกะได้ช่วยเหลือความเจริญเติบโตทางเศรษฐกิจของญี่ปุ่นอย่างมากระหว่างและหลังสงครามโลกครั้งที่ 2 และในที่สุดโรงงานได้ปิดตัวลงในเดือนมีนาคม ค.ศ. 1987 แต่มันยังคงเป็นสถานที่ที่ได้รับการดูแลอย่างดีหลังจากได้รับการขึ้นทะเบียนเป็นแหล่งประวัติศาสตร์ใน ค.ศ. 2005 และได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโกเมื่อวันที่ 21 มิถุนายน ค.ศ. 2014

## ดูเพิ่ม
* การปฏิวัติเมจิ
* จังหวัดกุมมะ
* เว็บไซต์โรงงานทอผ้าโทมิโอกะ
* 

## สมุดภาพ

ไฟล์:Tomioka_Silk_Mill_East_Cocoon_Warehouse05.jpg|โรงงานทอผ้า
ไฟล์:Tomioka_Silk_Mill_East_Cocoon_Warehouse04.jpg|โรงงานทอผ้า
ไฟล์:Inside_Tomioka_Silk_Mill.JPG|ภายในโรงงานทอผ้า
ไฟล์:Filature_machine.jpg|เครื่องจักรปั่นด้าย
ไฟล์:Tomioka_Silk_Mill_02.jpg|ภายในส่วนสำนักงาน


หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างตั้งแต่ พ.ศ. 2415
หมวดหมู่:บริษัทของญี่ปุ่น
หมวดหมู่:จังหวัดกุมมะ
ทีดับเบิลยูเอ เที่ยวบินที่ 800

**ทรานส์เวิลด์แอร์ไลน์ เที่ยวบินที่ 800** (ทีดับเบิลยูเอ 800) เป็นเครื่องบินโบอิง 747-100 ที่ระเบิดและตกสู่มหาสมุทรแอตแลนติกใกล้อีสต์มอริตชิส รัฐนิวยอร์ก เมื่อวันที่ 17 กรกฎาคม 2539 เมื่อเวลาประมาณ 20:31 EDT หลังนำเครื่องขึ้นจากท่าอากาศยานนานาชาติจอห์น เอฟ. เคนเนดีได้ 12 นาทีในเที่ยวบินโดยสารระหว่างประเทศกำหนดสู่กรุงโรม โดยมีจุดแวะพักในกรุงปารีส ทั้ง 230 คนบนเครื่องเสียชีวิต เป็นอุบัติเหตุการบินครั้งที่มีผู้เสียชีวิตมากที่สุดเป็นอันดับสามในดินแดนสหรัฐ

## การเกิดอุบัติเหตุ
วันที่ 17 กรกฎาคม 2539 เวลา 20:19 EDT เที่ยวบินที่ 800 พร้อมผู้โดยสาร 212 คน และลูกเรือ 18 คน ออกเดินทางจากท่าอากาศยานเจ.เอฟ.เค. เพื่อมุ่งหน้าสู่กรุงปารีส ประเทศฝรั่งเศส ก่อนจะเดินทางต่อไปยังกรุงโรม ประเทศอิตาลี แต่ขึ้นบินได้เพียง 12 นาที เครื่องบิน โบอิง 747-100 ซึ่งใช้งานมากว่า 25 ปีเกิดระเบิดกลางอากาศเหนือมหาสมุทรแอตแลนติกที่ความสูง 16,000 ฟุตเมื่อเวลา 20:31 EDT ทำให้ส่วนหัวของเครื่องถูกตัดออกจากลำตัวเครื่อง โดยลำตัวเครื่องยังมีแรงดันจำนวนหนึ่งยกลำตัวเครื่องขึ้นสู่ท้องฟ้า ก่อนที่จะตกลงสู่ทะเล ขณะเกิดเหตุ นักบินในเครื่องบินอีกลำหนึ่งและทหารที่ขับเฮลิคอปเตอร์ลาดตระเวนอยู่บริเวณนั้นเห็นเหตุการณ์พอดี จึงรุดไปยังที่เกิดเหตุ
เหตุการณ์ครั้งนั้มีผู้เสียชีวิตทั้งหมด 230 คน

## การสอบสวนและสาเหตุของอุบัติเหตุ
ในช่วงแรกนั้น เอฟ.บี.ไอ. ร่วมสืบสวนหาสาเหตุในการครั้งนี้ พวกเขาตั้งไว้ 2ประเด็น คือ เครื่องบินอาจถูกยิงตกด้วยมีสไซต์ของกองทัพสหรัฐ แบบกรณีของ มาเลเซียแอร์ไลน์ เที่ยวบินที่ 17 หรืออาจถูกลอบวางระเบิดโดยผู้ก่อการร้าย แบบกรณีของ แพนแอม เที่ยวบินที่ 103 แต่จากสอบสวนของคณะสืบสวนซึ่งได้ประกอบซากเครื่องบินเพื่อทำการสอบสวนหาสาเหตุ  ได้ข้อสรุปในปี 2540 ว่าเกิดจากสายไฟในเครื่องบินซึ่งมีสภาพเก่า ทำให้ไฟฟ้าลัดวงจรและเกิดประกายไฟในถังเซื้อเพลิง จึงเป็นสาเหตุทำให้เครื่องบินเกิดระเบิดกลางอากาศ 

## ดูเพิ่ม
* ฟิลิปปินส์แอร์ไลน์ เที่ยวบินที่ 143
* การบินไทย เที่ยวบินที่ 114

## อ้างอิง

หมวดหมู่:อุบัติเหตุทางการบินในสหรัฐ
หมวดหมู่:อุบัติเหตุทางการบินในปี พ.ศ. 2539
หมวดหมู่:อุบัติเหตุของเครื่องบินโบอิง 747
หมวดหมู่:อุบัติเหตุและอุบัติการณ์ทางการบินที่มีการระเบิดขณะบิน
พัชชา พูนพิริยะ

**พัชชา พูนพิริยะ** (เกิด 6 กันยายน พ.ศ. 2537)  เป็นนักแสดงภาพยนตร์ชาวไทย และเป็นนักจัดรายการวิทยุคลื่น Cat Radio  รวมไปถึงเป็นนักคอลัมน์ใน The Standard อีกด้วยและเป็นน้องสาวของนัฐวุฒิ พูนพิริยะ ผู้กำกับภาพยนตร์เคาท์ดาวน์ เริ่มเป็นที่รู้จักจากการเป็นนางเอกภาพยนตร์เรื่อง *[[Mary is happy, Mary is happy]]* พัชชา สำเร็จการศึกษาจาก ภาควิชานฤมิตศิลป์ (แขนงวิชาการออกแบบแฟชัน) คณะศิลปกรรมศาสตร์ จุฬาลงกรณ์มหาวิทยาลัย เกียรตินิยมอันดับ 1

## ผลงาน
### ภาพยนตร์

### ซีรีส์

### ละคร/ซิทคอม

### เอมวี
* Moonshine  - temp.
* ดวงอาทิตย์ - บอย ตรัย ภูมิรัตน์
* เรื่องมันเปลี่ยนไปแล้ว | The Begins
* ถามฉันก่อน | Shining Star
* ทำไม | Liberty

### ผลงานอื่น ๆ
* เป็นดีเจคลื่น Cat Radio ทุกวันเสาร์ เวลา 18.00 - 21.00
ทุกวันจันทร์ ช่วงคนขอแมว 21.00-0.00 คู่กับ วี วิโอเลต วอร์เทียร์

* นักคอลัมน์ในเดอะสแตนดาร์ค

## รางวัล
* รางวัลชนะเลิศจากโครงการ Your Own Private Issue ของนิตยสาร Nylon
* รางวัลภาพยนตร์แห่งชาติ สุพรรณหงส์ ครั้งที่ 23 สาขานักแสดงนำหญิงยอดเยี่ยม

## อ้างอิง

หมวดหมู่:นักจัดรายการวิทยุ
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนราชินีบน
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
ฟุตบอลลีกคัพ ฤดูกาล 2014–15

ฟุตบอลลีกคัพ ฤดูกาล 2014–15, หรือเรียกว่า **แคพิทัลวันคัพ** สำหรับเหตุผลของผู้สนับสนุนหลัก จะเป็นฤดูกาลที่ 54 ของการแข่งขัน. เป็นการแข่งขันระบบน็อคเอาต์สำหรับ 92 ทีมสโมสรฟุตบอลในอังกฤษและเวลส์

แชมป์เก่าได้แก่ แมนเชสเตอร์ซิตี หลังจากพวกเขาเอาชนะ ซันเดอร์แลนด์ 3-1 เมื่อวันที่ 2 มีนาคม ค.ศ. 2014 ที่สนาม เวมบลีย์ แต่ในที่สุดแมนเชสเตอร์ซิตีก็ถูกเขี่ยตกรอบสี่จากทีม นิวคาสเซิล ยูไนเต็ด

รอบแรกจะเริ่มเปิดฉากในวันที่ 11 สิงหาคม ค.ศ. 2014 และประกอบไปด้วยทีมจากโซนเหนือ โซนใต้และทีมที่อยู่ในระดับเท่านั้นที่จะจับสลากโคจรมาพบกันเอง

เชลซี ชนะเลิศถ้วยรายการนี้หลังจากเก็บชัยชนะ 2–0 ต่อ ทอตนัม ฮอตสเปอร์ ใน รอบชิงชนะเลิศ

## รอบแรก
การจับสลากรอบแรกมีขึ้นเมื่อวันที่ 17 มิถุนายน ค.ศ. 2014 เวลา 10:00 BST การแข่งขันจะลงแข่งขันในช่วงสัปดาห์เริ่มวันที่ 11 สิงหาคม ค.ศ. 2014

 

หมายเลขที่กำหนดภายในวงเล็บแสดงถึงระดับลีกของทีมใน ฤดูกาล 2014–15, ระดับที่ 1 เป็น พรีเมียร์ลีก, ระดับที่ 2 เป็น แชมเปียนชิป และอื่น ๆ

## รอบสอง
การจับสลากสำหรับรอบสองจะเกิดขึ้นในวันที่ 13 สิงหาคม ค.ศ. 2014. การแข่งขันจะมีขึ้นในช่วงสัปดาห์วันที่ 25 สิงหาคม ค.ศ. 2014

## รอบสาม
เจ็ดทีมจากพรีเมียร์ลีกที่เข้าร่วมการแข่งขันสโมสรยุโรป (ยูฟ่าแชมเปียนส์ลีก หรือ ยูฟ่ายูโรปาลีก) ได้แก่ แมนเชสเตอร์ซิตี, อาร์เซนอล, เชลซี, เอฟเวอร์ตัน, ฮัลล์ ซิตี, ลิเวอร์พูล และ ทอตนัม ฮอตสเปอร์ - จะเข้าสู่การแข่งขันในรอบนี้ พวกเขาจะลงเล่นร่วมกับผู้ชนะ 25 ทีมจากรอบสอง

การจับสลากสำหรับรอบสามจะเกิดขึ้นในวันที่ 27 สิงหาคม ค.ศ. 2014 การแข่งขันจะมีขึ้นในช่วงสัปดาห์วันที่ 22 กันยายน ค.ศ. 2014

## รอบสี่
การจับสลากสำหรับรอบสี่จะเกิดขึ้นในวันที่ 24 กันยายน ค.ศ. 2014 การแข่งขันจะมีขึ้นในช่วงสัปดาห์วันที่ 27 ตุลาคม ค.ศ. 2014

## รอบห้า
การจับสลากสำหรับรอบสี่จะเกิดขึ้นในวันที่ 29 ตุลาคม ค.ศ. 2014 เชฟฟีลด์ ยูไนเต็ด คือทีมที่อันดับต่ำที่สุดในการแข่งขันซึ่งมาจากลีกวัน, ดิวิชั่นสามของฟุตบอลอังกฤษ การแข่งขันจะมีขึ้นในช่วงสัปดาห์วันที่ 15 ธันวาคม ค.ศ. 2014.

## รอบรองชนะเลิศ
การจับสลากสำหรับรอบรองชนะเลิศจะเกิดขึ้นในวันที่ 17 ธันวาคม ค.ศ. 2014 หลังจากการถ่ายทอดทางโทรทัศน์เกมระหว่าง บอร์นมัท และ ลิเวอร์พูล

### นัดแรก
นัดแรกจะเริ่มทำการแข่งขันในช่วงสัปดาห์ระหว่างวันที่ 19 มกราคม ค.ศ. 2015.

### นัดที่สอง
นัดที่สองจะเริ่มทำการแข่งขันในช่วงสัปดาห์ระหว่างวันที่ 26 มกราคม ค.ศ. 2015.

## รอบชิงชนะเลิศ

ฟุตบอลลีกคัพนัดชิงชนะเลิศจะจัดขึ้นในวันที่ 1 มีนาคม ค.ศ. 2015 ที่ สนามกีฬาเวมบลีย์

## อ้างอิง

## แหล่งข้อมูลอื่น
* เว็บไซต์อย่างเป็นทางการของ Capital One Cup

หมวดหมู่:ฤดูกาลอีเอฟแอลคัพ
หมวดหมู่:ฟุตบอลในประเทศอังกฤษ
สูญญากาศ (เพลงซิลลี่ ฟูลส์)

**สูญญากาศ** เป็นซิงเกิลในปี พ.ศ. 2555 ของวงดนตรีซิลลี่ ฟูลส์ โดยมี วอร์เนอร์มิวสิคไทยแลนด์ เป็นผู้จัดจำหน่าย ประพันธ์เนื้อร้องโดย บอย โกสิยพงษ์ ทำนองโดย จักริน จูประเสริฐ และเรียบเรียงโดย ซิลลี่ ฟูลส์ โดยเพลงเน้นแนวอะคูสติกส์

## มิวสิกวีดิโอ
มิวสิกวีดิโอนี้ และเผยแพร่ในยูทูบ วันที่ 11 เมษายน พ.ศ. 2556 โดยมีนางเอกเป็นน้องสาวของ แจสมิน มาร่วมแสดงด้วย มีเนื้อหาเกี่ยวกับอาการตอนคนเราคบกันไปนานๆ อาจจะเริ่มเบื่อกัน อาจไม่ค่อยได้คุยกันแล้ว แล้วจะทำยังไงเพื่อจะแก้ปัญหานี้ให้ได้

## การตอบรับ
เพลง **สูญญากาศ** ได้คว้าอันดับ 11 ของชาร์ตเพลง Seed Chart Top 20 ในปี พ.ศ. 2555 และอันดับ 32 ของชาร์ตเพลง 95.5 FM Virgin Hitz CHART TOP 40 ประจำวันที่ 13 พฤษภาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของซิลลี่ ฟูลส์
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:เพลงที่ประพันธ์คำร้องโดยบอย โกสิยพงษ์
เก็กกังวอลเลย์บอล

***เก็กกังวอลเลย์บอล*** () เป็นนิตยสารวอลเลย์บอล ที่ออกโดยนิฮงบุนกะพับลิชชิง นิตยสารนี้มีชื่อย่อคือ ***สึกิวอลเลย์*** (月バレ)

## ข้อมูลอย่างย่อ
ค.ศ. 1947 ยูตากะ มาเอดะ ได้จัดพิมพ์นิตยสารของสมาคมกีฬาวอลเลย์บอลแห่งประเทศญี่ปุ่น ครั้งแรกในชื่อ *VOLLEYBALL (วอลเลย์บอล)* ซึ่งตรงกับปีที่มีการก่อตั้งสหพันธ์วอลเลย์บอลนานาชาติ และตั้งแต่ ค.ศ. 1973 นิตยสารนี้ได้เป็นสื่อสิ่งพิมพ์เพียงรายการเดียวที่มีอยู่ของนิฮงบุนกะพับลิชชิง โดยเป็นนิตยสารวอลเลย์บอลที่มีประวัติความเป็นมายาวนานที่สุด และยังคงดำเนินเคียงคู่ร่วมกับประวัติศาสตร์ของวอลเลย์บอลในประเทศญี่ปุ่น

นิตยสารนี้รายงานผลการแข่งวอลเลย์บอล ทั้งในระดับตั้งแต่ทีมชาติ, วี.ลีก, มหาวิทยาลัย, มัธยมปลาย และมัธยมต้น ตลอดจนครอบคลุมข้อมูลจากต่างประเทศรวมถึงวอลเลย์บอลชายหาด รวมถึงในบางโอกาสจะมีการเปิดตัวในฉบับพิเศษ

## ประวัติ
* ค.ศ. 1947 - นิตยสารสมาคมวอลเลย์บอลนี้ได้รับการตีพิมพ์ครั้งแรกในชื่อ *VOLLEYBALL (วอลเลย์บอล)*
* ค.ศ. 1973 - ตั้งแต่ปีที่ 27 ฉบับที่ 7 นิตยสารนี้ได้เปลี่ยนชื่อเป็น *เก็กกังวอลเลย์บอล* และตั้งแต่ปีที่ 27 ฉบับที่ 8 นิตยสารนี้ได้เป็นสื่อสิ่งพิมพ์รายการเดียวที่มีอยู่ของนิฮงบุนกะพับลิชชิง

## อ้างอิง

## แหล่งข้อมูลอื่น
* バレーボールマガジン （ライバル誌）休刊中
* 
* 月刊バレーボール

หมวดหมู่:วอลเลย์บอลในประเทศญี่ปุ่น
หมวดหมู่:นิตยสารกีฬาของประเทศญี่ปุ่น
อุทยานกีฬาสิงคโปร์

**อุทยานกีฬาสิงคโปร์** (; ) เป็นศูนย์กีฬาที่มีขนาดใหญ่ที่สุดของประเทศสิงคโปร์ เริ่มก่อสร้างในปี ค.ศ. 2010 แล้วเสร็จในปี ค.ศ. 2014 

ในปี ค.ศ. 2015 ศูนย์กีฬาแห่งนี้ได้ใช้เป็นสถานที่จัดกีฬาซีเกมส์ ครั้งที่ 28 ที่สิงคโปร์เป็นเจ้าภาพ โดยพิธีเปิดและปิดจะจัดที่สนามกีฬาแห่งชาติสิงคโปร์
## สิ่งก่อสร้างภายในบริเวณศูนย์กีฬา
* สนามกีฬาแห่งชาติสิงคโปร์ ความจุ 55,000 ที่นั่ง
* ศูนย์กีฬาทางน้ำ
* อาคารกีฬาในร่ม
* ลานกีฬากลางแจ้ง
* ศูนย์ทรัพยากรและสารสนเทศกีฬา ประกอบด้วย ห้องสมุด พิพิธภัณฑ์กีฬา และศูนย์แสดงสินค้า
* พื้นที่พานิชยกรรม

## อ้างอิง

หมวดหมู่:สนามกีฬาในประเทศสิงคโปร์
สนามกีฬาแห่งชาติสิงคโปร์

**สนามกีฬาแห่งชาติสิงคโปร์** (,) ตั้งอยู่ภายในอาณาเขตของ อุทยานกีฬาสิงคโปร์ เมืองกัลลัง สิงคโปร์ สร้างทดแทนสนามกีฬาแห่งชาติเดิมที่เปิดใช้มาตั้งแต่ ค.ศ. 1975 ตัวสนามสามารถปรับให้เข้ากับการแข่งขันกีฬาชนิดต่างๆ รวมถึงเป็นสนามที่มีหลังคาเลื่อนเปิด-ปิดได้ นับเป็นสิ่งก่อสร้างทรงโดมที่มีขนาดใหญ่ที่สุดในโลก สนามนี้มีความจุทั้งหมด 55,000 ที่นั่ง

ในปี ค.ศ. 2015 สนามกีฬาแห่งนี้เป็นสนามกีฬาหลักของซีเกมส์ 2015

## อ้างอิง

หมวดหมู่:สนามฟุตบอลในประเทศสิงคโปร์
หมวดหมู่:สนามกีฬาในประเทศสิงคโปร์
สนามกีฬาในร่มสิงคโปร์

**สนามกีฬาในร่มสิงคโปร์** (,) ตั้งอยู่ภายในอาณาเขตของ อุทยานกีฬาสิงคโปร์ เมืองกัลลัง สิงคโปร์ 

ในปี ค.ศ. 2011 สนามกีฬาแห่งนี้เป็นสนามกีฬาหลักของกีฬาโรงเรียนอาเซียน 2011

## อ้างอิง

หมวดหมู่:สนามกีฬาในประเทศสิงคโปร์
สิงคโปร์
แพนอาหรับเกมส์ 1953

**แพนอาหรับเกมส์ 1953** การแข่งขันกีฬาแพนอาหรับเกมส์ครั้งที่ 1 จัดขึ้นที่อะเล็กซานเดรีย ประเทศอียิปต์ ระหว่างวันที่ 26 กรกฎาคม - 10 สิงหาคม ค.ศ. 1953

## อ้างอิง

 

หมวดหมู่:อาหรับเกมส์
แพนอาหรับเกมส์ 1957

**แพนอาหรับเกมส์ 1957** การแข่งขันกีฬาแพนอาหรับเกมส์ครั้งที่ 2 จัดขึ้นที่เบรุต ประเทศเลบานอน ระหว่างวันที่ 12 ตุลาคม - 27 ตุลาคม ค.ศ. 1957

## อ้างอิง

 

หมวดหมู่:อาหรับเกมส์
แพนอาหรับเกมส์ 1961

**แพนอาหรับเกมส์ 1961** การแข่งขันกีฬาแพนอาหรับเกมส์ครั้งที่ 3 จัดขึ้นที่คาซาบลังกา ประเทศโมร็อกโก ระหว่างวันที่ 24 สิงหาคม - 9 กันยายน ค.ศ. 1961

## อ้างอิง

 

หมวดหมู่:อาหรับเกมส์
สนามกีฬาอันโตนิโอ เบสปูซิโอ ลิเบร์ติ

**สนามกีฬาอันโตนิโอ เบสปูซิโอ ลิเบร์ติ** () หรือ **เอลโมนูเมนตัล** () เป็นสนามกีฬาขนาดใหญ่อันดับที่ 1 ของบัวโนสไอเรส ประเทศอาร์เจนตินา เริ่มก่อสร้างในปี พ.ศ. 2479 แล้วเสร็จในปี พ.ศ. 2481 เป็นสนามเหย้าของกลุบอัตเลติโกริเบร์เปลตและฟุตบอลทีมชาติอาร์เจนตินา รวมถึงมีสถานะเป็นสนามกีฬาแห่งชาติของอาร์เจนตินาด้วย

ในปี พ.ศ. 2561 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูร้อน 2018 ที่อาร์เจนตินาเป็นเจ้าภาพ
## ระเบียงภาพ

ไฟล์:Estadio Monumental 1970s.jpg
ไฟล์:Estadio Monumental Mundial 78.jpg
ไฟล์:RiverPlateStadium.jpg
ไฟล์:Estadio Monumental.jpg


## อ้างอิง

หมวดหมู่:สนามฟุตบอลในประเทศอาร์เจนตินา
หมวดหมู่:สนามกีฬาในประเทศอาร์เจนตินา
หมวดหมู่:สนามกีฬาโอลิมปิก
หมวดหมู่:สนามกีฬาแห่งชาติ
หมวดหมู่:กลุบอัตเลติโกริเบร์เปลต
หมวดหมู่:สนามกีฬาฟุตบอลโลก 1978
หมวดหมู่:สนามกีฬาฟุตบอลโลก 2030
ฮัน ยู-มี

**ฮัน ยู-มี** (; ; 5 กุมภาพันธ์ ค.ศ. 1982 – ) เป็นทั้งนักกีฬาวอลเลย์บอลชายหาด และวอลเลย์บอลหญิงทีมชาติเกาหลีใต้ ซึ่งเธอได้เป็นส่วนหนึ่งในการพาทีมชนะรางวัลเหรียญเงินของการแข่งขันเอเชียนเกมส์ 2010

## ประวัติ
ค.ศ. 2001 ฮัน ยู-มี ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่คิม ยอน-คยอง, ฮวัง ยอน-จู และฮัน ซง-อี จบมา)

## อ้างอิง

## แหล่งข้อมูลอื่น
* 
* 

หมวดหมู่:นักวอลเลย์บอลหญิงชาวเกาหลีใต้
หมวดหมู่:นักวอลเลย์บอลชายหาดชาวเกาหลีใต้
หมวดหมู่:นักกีฬาเหรียญเงินเอเชียนเกมส์
ทอฟ้า ผ้าไทย

**ทอฟ้าผ้าไทย** รายการโทรทัศน์ ค้นหานักออกแบบแฟชั่นผ้าไทย รายการแฟชั่นเรียลลิตี้ในรูปแบบเรียลิตี้โชว์ผ่านทางสถานีโทรทัศน์โมเดิร์นไนน์ รายการแรกในประเทศไทย เพื่อเฉลิมพระชนมพรรษา 80 พรรษา ของสมเด็จพระนางเจ้าสิริกิติ์ พระบรมราชินีนาถ จากความร่วมมือกันระหว่างภาครัฐ โดยกระทรวงวัฒนธรรม และ ภาคเอกชน โดยบริษัทธัมส์ อัพ มีเดีย ร่วมกับกูรู และ ไอดอลวงการแฟชั่น บันเทิงทุกแขนง โดยมี พิพิธภัณฑ์ผ้า ในสมเด็จพระนางเจ้าพระบรมราชินีนาถเป็นที่ปรึกษา เพื่อร่วมค้นหาสุดยอดนักออกแบบผ้าไทยที่มีคุณภาพมาประดับวงการแฟชั่นผ้าไทย

## คณะกรรมการตัดสิน

## ทอฟ้าผ้าไทย ฤดูกาลที่ 1 : THE MASTERPIECE
### การแข่งขันในการออกแบบชุดในแต่ละสัปดาห์

* ** สัปดาห์ที่ 1 ** : "ผ้าขาวม้า" ออกแบบชุดตามความถนัด
* ** สัปดาห์ที่ 2 ** : "ผ้าไหมไทย" ชุดสำหรับใส่ได้ทุกโอกาส
* ** สัปดาห์ที่ 3 ** : "ผ้าฝ้ายไทย" ชุดลำลองสำหรับสุภาพบรุษ
* ** สัปดาห์ที่ 4 ** : "ผ้าไหมลูกแก้ว" เป็นของขวัญสำหรับวันแม่
* ** สัปดาห์ที่ 5 ** : "ผ้าแพรวา" ชุดคอกเทลสั้น
* ** สัปดาห์ที่ 6 ** : "ผ้าจก" ชุดสำหรับสุภาพบรุษ
* ** สัปดาห์ที่ 7 ** : "ผ้าขิดไหม" ชุดราตรียาว
* ** สัปดาห์ที่ 8 ** : "ผ้ามัดหมี่" ชุดคู่สำหรับออกงาน
* ** สัปดาห์ที่ 9 ** : "ผ้ายก" ชุดทำงานสุภาพสตรี
* ** สัปดาห์ที่ 10 ** : "ผ้ามิกซ์" ให้นำความรู้จากรายการมาออกแแบบชุด
* **รอบ 3 คนสุดท้าย ** : "คอลเล็กชั่นสู่สากล"

### ตารางสรุปการคัดออกแต่ละสัปดาห์

*  คือคนที่ถูกคัดออกแต่ไม่ได้ออกจากรายการ
*  คือคนสุดท้ายที่ได้ไปต่อ
*  คือคนที่ได้รับคะแนนสูงสุดประจำสัปดาห์
*  คือผู้ที่ถูกคัดออกในตอนนั้นๆ   
*  คือผู้ชนะเลิศของรายการ


: สัปดาห์ที่ 8 เตคือผู้ได้คะแนนสูงสุดในสัปดาร์ที่ 7 จึงได้เลืกผู้เข้าแข่งขันที่ตกรอบมาเป็นคู่ทำงานของตัวเอง เขาได้เลือก ใบเฟิร์น กลับเข้ามาทำงานกับเขา

## ทอฟ้าผ้าไทย ฤดูกาลที่ 2 : The Modern Legacy

### ตารางสรุปการคัดออกแต่ละสัปดาห์

*  คือคนสุดท้ายที่ได้ไปต่อ
*  คือคนที่ได้รับคะแนนสูงสุดประจำสัปดาห์
*  คือผู้ที่ถูกคัดออกในตอนนั้นๆ   
*  คือผู้ชนะเลิศของรายการ

## ทอฟ้าผ้าไทย ฤดูกาลที่ 3

### ตารางสรุปคะแนนสะสมแต่ละสัปดาห์

:  แสดงถึงผู้ที่ได้คะแนนน้อยที่สุดในสัปดาห์นั้น
:  แสดงถึงผู้ที่ได้คะแนนมากที่สุดในสัปดาห์นั้น

## อ้างอิง

หมวดหมู่:รายการโทรทัศน์ไทย
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2555
เอนิลิงกัส

thumb|right|เอนิลิงกัสระหว่างหญิง ๆ
thumb|เอนิลิงกัส
**เอนิลิงกัส** () คือ กิจกรรมทางเพศซึ่งบุคคลหนึ่งใช้ปาก ริมฝีปาก ฟัน หรือลิ้นของตนกระทำต่อทวารหนักของอีกบุคคลหนึ่ง เพื่อกระตุ้นกามารมณ์ของบุคคลหลัง เอนิลิงกัสสามารถกระทำโดยผู้มีรสนิยมทางเพศแบบใดก็ได้

ในภาษาอังกฤษคำว่า anilingus มาจากคำภาษาละตินว่า *anus* (ตูด) + *lingere* (เลีย) Richard von Krafft-Ebing นักเพศวิทยาชาวเยอรมัน บัญญัติขึ้นในหนังสือเรื่อง *[[Psychopathia sexualis|ไซโคพาเทียเซ็กชวลลิส]] (Psychopathia sexualis)* เมื่อปี 1886 กิจกรรมนี้ยังมีชื่ออื่นอีก เช่น anal–oral contact และ anal–oral sex ส่วนในภาษาปากมักเรียก rimming หรือ rim job

ในภาษาไทย เมื่อผู้ถูกกระทำเป็นชาย กิจกรรมนี้มักเรียกโดยภาษาปากว่า **เลียตูดดูดไข่** หรือ **ล้างตู้เย็น** เพราะตู้เย็นเป็นที่ไว้ไข่ และไข่เปรียบถึงอัณฑะหรืออวัยวะเพศชาย เมื่อทวารหนักเป็นที่อยู่ของอวัยวะเพศชาย ทวารหนักจึงได้ชื่อว่า ตู้เย็น

เอนิลิงกัสยังเคยใช้เป็นวิธีลงทัณฑ์นักโทษในที่สาธารณะ ปรากฏในช่วงสงครามสามสิบปีตามที่ Hans Jakob Christoffel von Grimmelshausen นักเขียนชาวเยอรมัน บันทึกไว้ในหนังสือเรื่อง *[[Simplicius Simplicissimus|ซิมพลิคัสซิมพลิซิสสิมัส]] (Simplicius Simplicissimus)* เมื่อปี 1668 เอนิลิงกัสที่ใช้เป็นการลงโทษนี้ภาษาอังกฤษมักเรียก arse licking คำนี้ภายหลังยังใช้หมายถึงการประจบประแจงผู้มีอำนาจ

ส่วนในวงการราชทัณฑ์สหรัฐอเมริกา เมื่อนักโทษคนหนึ่งติดหนี้นักโทษอีกคนหนึ่ง เขาอาจชำระหนี้ด้วยกระทำเอนิลิงกัสให้เจ้าหนี้ ภาษาปากราชทัณฑ์เรียกกิจกรรมเช่นนี้ว่า toss a salad

## อ้างอิง

หมวดหมู่:ท่วงท่าเพศสัมพันธ์
คลองบางเขน

**คลองบางเขน** เป็นคลองที่แยกมาจากแม่น้ำเจ้าพระยาฝั่งตะวันออกขึ้นไปทางทิศตะวันออกเฉียงเหนือและทิศตะวันออก ในช่วงแรกลำคลองมีลักษณะเป็นคลองคดเคี้ยวคล้ายกับคลองพระโขนง หลังจากนั้นลำคลองมีลักษณะตรงมากขึ้น ตัดผ่านคลองสายสำคัญได้แก่ คลองบางเขนใหม่ คลองประปา คลองลาดโตนด และคลองเปรมประชากร ก่อนจะไปบรรจบกับคลองบางบัว ปัจจุบันคลองบางเขนเป็นเส้นแบ่งเขตการปกครองระหว่างตำบลสวนใหญ่ ตำบลบางเขน อำเภอเมืองนนทบุรี จังหวัดนนทบุรี กับแขวงวงศ์สว่าง เขตบางซื่อ กรุงเทพมหานคร และระหว่างแขวงทุ่งสองห้อง แขวงตลาดบางเขน เขตหลักสี่ กับแขวงลาดยาว เขตจตุจักร กรุงเทพมหานคร คลองบางเขนมีความยาวประมาณ 11,450 เมตร

## ประวัติ
มีการระบุว่าคลองบางเขน เป็นคลองที่ขุดในสมัยพระบาทสมเด็จพระจุลจอมเกล้าเจ้าอยู่หัว พร้อม ๆ กับหลายคลอง อาทิ คลองสอง คลองถนน คลองบางบัว และคลองลาดพร้าว เป็นต้น อีกแหล่งข้อมูลระบุว่า เป็นคลองธรรมชาติที่เก่าแก่ตั้งแต่สมัยอยุธยาตอนกลาง

## สถานที่ริมคลอง
วัดที่ตั้งอยู่ริมคลองบางเขน ได้แก่ วัดปากน้ำ ตั้งขึ้นช่วงหลังเสียกรุงครั้งแรก วัดฝาง  วัดโพธิ์ทองล่าง วัดทางหลวง และวัดเทวสุนทร หรือวัดสี่แยก และยังมีถนนเลียบคลองบางเขนเชื่อมระหว่าง ถนนวิภาวดีรังสิต บริเวณสำนักงานปรมาณูเพื่อสันติกับถนนพหลโยธิน บริเวณซอย 49/1 ขนาด 2 ช่องจราจร รวมระยะทาง 2 กิโลเมตร

## อ้างอิง

บางเขน
บางเขน
บางเขน
บางเขน
ไชนาแอร์ไลน์ เที่ยวบินที่ 120

**ไชนาแอร์ไลน์ เที่ยวบินที่ 120** เป็นเที่ยวบินระหว่างประเทศในเส้นทางกรุงไทเป ประเทศไต้หวัน ไปยังเกาะโอกินาวะ ประเทศญี่ปุ่น เมื่อวันที่ 20 สิงหาคม ค.ศ. 2007 หลังจากลงจอดบนที่หมายเพียง 6 นาที เครื่องบินเกิดไฟไหม้และระเบิดอย่างรุนแรง แต่ไม่มีผู้เสียชีวิต

ช่วงเช้าวันที่ 20 สิงหาคม เครื่องบิน โบอิง 737-800 ของสายการบินไชน่าแอร์ไลน์ พร้อมผู้โดยสาร 157 คน และลูกเรือ 8 คน ออกจาก ท่าอากาศยานนานาชาติไต้หวันเถาหยวนในกรุงไทเป และลงจอดที่ท่าอากาศยานนาฮะบนเกาะโอกินาวะเมื่อเวลา 10.27น. ตามเวลาท้องถิ่นของญี่ปุ่น แต่หลังลงจอดได้ไม่นาน นักบินได้แจ้งกับหอบังคับการบินว่าเกิดไฟไหม้ขึ้นที่บริเวณปีก จึงสั่งอพยพผู้โดยสารและลูกเรือทั้งหมดลงจากเคริ่องบินได้อย่างหวุดหวิด ก่อนที่เครื่องบินจะเกิดระเบิดอย่างรุนแรงในไม่กี่วินาทีถัดมาเมื่อเวลา 10.34น. ตามเวลาท้องถิ่นของญี่ปุ่น
เหตุการณ์ครั้งนี้ ผู้โดยสารและลูกเรือทั้ง 165 คนรอดชีวิตทั้งหมด มีเพียงผู้โดยสาร 2 คน ลูกเรือ 1 คน และเจ้าหน้าที่ภาคพื้นดินอีก 1 คนที่ได้รับบาดเจ็บ
หลังเกิดอุบัติเหตุ ไชน่าแอร์ไลน์สั่งให้ตรวจสอบเครื่องบิน โบอิง 737-800 ที่มีอยู่ในสายการบินทั้งหมด 11 ลำ และที่มีอยู่ในแมนดารินแอร์ไลน์อีก 2 ลำโดยทันที
จากการตรวจสอบพบว่าสลักบริเวณปีกหลุดไปทะลุถังน้ำมันเซื้อเพลิง โดยตัวสลักนั้นมีขนาด 10.4 มิลลิเมตร ซึ่งเล็กกว่าสลักทั่วไปซึ่งมีขนาด 14 มิลลิเมตร หากหัวสลักหลุดออกไป สลักดังกล่าวไม่สามารถยึดอยู่กับที่ได้ จึงหลุดเข้าไปทิ่มถังน้ำมันจนน้ำมันรั่ว อันเป็นสาเหตุทำให้เครื่องบินเกิดไฟไหม้และระเบิดในที่สุด

## อ้างอิง

หมวดหมู่:อุบัติเหตุทางการบินในประเทศญี่ปุ่น
หมวดหมู่:อุบัติเหตุของเครื่องบินโบอิง 737
หมวดหมู่:อุบัติเหตุทางการบินในปี พ.ศ. 2550
หมวดหมู่:อุบัติเหตุที่เกิดขึ้นกับไชนาแอร์ไลน์
หมวดหมู่:จังหวัดโอกินาวะ
โอยามะ อิวาโอะ

จอมพล **โอยามะ อิวาโอะ** () เป็นรัฐบุรุษของจักรวรรดิญี่ปุ่น จอมพลแห่งกองทัพบกจักรวรรดิญี่ปุ่น อดีตผู้บัญชาการทหารสูงสุด 2 สมัย และเป็นรัฐมนตรีว่าการสงครามคนแรก และยังมีศักดิ์เป็นลูกพี่ลูกน้องของไซโง ทากาโมริ ขุนพลผู้ทรงอิทธิพลแห่งแคว้นซัตสึมะ

## ประวัติ
โอยามะ เกิดในเมืองคาโงชิมะของแคว้นซัตสึมะ ในตระกูลซามูไร เขาเป็นบุตรบุญธรรมของโอกูโบะ โทชิมิจิ เขาเป็นส่วนหนึ่งที่ร่วมล้มล้างอำนาจของรัฐบาลโชกุนโทกูงาวะ และเป็นบุคคลหนึ่งที่มีบทบาทสำคัญในการฟื้นฟูพระราชอำนาจขององค์จักรพรรดิ โดยในสงครามโบชิง เขาเป็นผู้บัญชาการกองพันอิสระที่ 1

ในค.ศ. 1870 เขาถูกส่งไปศึกษาวิชาทหารที่โรงเรียนการทหารพิเศษเมืองแซ็งชีร์ (École spéciale militaire de Saint-Cyr) ประเทศฝรั่งเศส และเป็นหนึ่งในเจ้าหน้าที่ญี่ปุ่นที่ร่วมสังเกตการณ์ในสงครามฝรั่งเศส-ปรัสเซีย เขาเคยใช้เวลาสามปีในเมืองเจนีวาเพื่อศึกษาภาษาต่างประเทศ จนสามารถพูดภาษารัสเซียได้อย่างคล่องแคล่ว เขายังถือเป็นลูกค้าชาวญี่ปุ่นคนแรกในประวัติศาสตร์ของหลุยส์วิตตองที่ได้มีการบันทึกไว้ เขาเป็นบุคคลที่มีบทบาทสำคัญของกองทัพจักรวรรดิญี่ปุ่นในยุคพึ่งก่อตั้ง

## เกียรติยศ
;เครื่องราชอิสริยาภรณ์
* 1882 - 80px เครื่องราชอิสริยาภรณ์อาทิตย์อุทัย ชั้นสายสะพาย
* 1895 - 80px เครื่องราชอิสริยาภรณ์ดอกพอโลเนีย ชั้นสายสะพาย
* 1906 - 80px เครื่องราชอิสริยาภรณ์ว่าวทองคำ  ชั้นสายสะพาย
* 1906 - 80px เครื่องราชอิสริยาภรณ์อันสูงส่งยิ่งดอกเบญจมาศ ชั้นสังวาล 

หมวดหมู่:ทหารชาวญี่ปุ่น
หมวดหมู่:จอมพลชาวญี่ปุ่น
หมวดหมู่:จอมพลแห่งจักรวรรดิญี่ปุ่น
หมวดหมู่:บุคคลในยุคเมจิ
หมวดหมู่:บุคคลในสงครามจีน–ญี่ปุ่นครั้งที่หนึ่ง
หมวดหมู่:ทหารในสงครามรัสเซีย–ญี่ปุ่น
หมวดหมู่:บุคคลจากแคว้นซัตสึมะ
หมวดหมู่:บุคคลที่เกิดในปี พ.ศ. 2385
หมวดหมู่:บุคคลที่เสียชีวิตในปี พ.ศ. 2459
หมวดหมู่:เก็นโร
หมวดหมู่:คาโซกุ
หมวดหมู่:เจ้าญี่ปุ่น
หมวดหมู่:สมาชิกเครื่องราชอิสริยาภรณ์อาทิตย์อุทัย
หมวดหมู่:สมาชิกเครื่องราชอิสริยาภรณ์ดอกคิริ
หมวดหมู่:สมาชิกเครื่องราชอิสริยาภรณ์เหยี่ยวทองคำ
หมวดหมู่:สมาชิกเครื่องราชอิสริยาภรณ์อันสูงส่งยิ่งดอกเบญจมาศ